Pohjois-Korean lippu
Punainen väri edustaa vallankumouksellista isänmaallisuutta. Sinisten raitojen sanotaan merkitsevän "Korean kansan pyrkimystä liittyä koko maailman vallankumouksellisiin ja taistella itsenäisyyden, ystävyyden ja rauhanaatteen puolesta".
Surinamen lippu
Surinamen lippu otettiin käyttöön maan itsenäistyttyä 25. marraskuuta 1975 ja sen mittasuhteet ovat 2:3. Lipun punainen väri kuvaa rakkautta ja kehitystä, vihreä toivoa ja hedelmällisyyttä sekä valkoinen rauhaa ja oikeutta. Lipun keskellä oleva tähti kuvaa etnisten ryhmien ykseyttä.